**Predhovor k evanjeliáru** alebo **Predslov k evanjeliáru** je traktát, ktorý Konštantín Filozof napísal ako výklad zámeru a prekladateľských princípov svojej tvorby. Toto dielo bolo pôvodne napísané po grécky a neskôr bolo preložené do staroslovienčiny. Text obhajoval slovanský preklad evanjeliára.

Predhovor k evanjeliáru nezachoval sa celý, úryvky z neho sa našli v tzv. Hilferdingovom macedónskom cyrilskom liste. Rukopis je veľmi porušený, ani jeden riadok pergamenového listu nie je v poriadku.:25-26 Pochádza zo Severného Macedónska z 11.-12. storočia.

Pôvodne sa pokladal „za výťah z predhovoru Jána Exarchu k prekladu spisov Jána Damascénskeho". Realita je však iná: Ján Exarcha vo svojom preklade diela Jána z Damasku citoval časť Predhovoru k evanjeliáru, bez toho aby menovite uviedol Konštantína Filozofa ako autora.:25-26

Obsah
-----

Zo zachovaného úryvku nie je jasné, čo bolo na predchádzajúcich stranách. Text „vysvetľuje zásady, podľa ktorých prekladal evanjelium" … [hlavná požiadavka] „je vystihnúť vlastnými prostriedkami jazyka, do ktorého sa prekladá, všetky významové odtienky pôvodného textu. Preklad teda nemá byť otrocky verným, ale má byť z jazykového hľadiska správny a nesmie posúvať významy originálu".

Konštantín poznal preklady evanjelií do východných jazykov, konkrétne spomína sýrsky (nestoriánsky) preklad.:25-26 Menovite cituje list Cyrila Alexandrijského Eulogiovi.:101-102

V Predhovore sa „objavuje niekoľko závažných zhôd s prekladateľskými zásadami Hieronyma, ako ich poznáme z jeho listov a úvodov k prekladom niektorých biblických kníh. Je to najmä zásada prekladania podľa zmyslu…". Toto tvrdenie podporuje výrokmi sv. Pavla a Dionýziosa Areopagitu.:25-26

Poznámky
--------

1. ↑  Nejde o úplný preklad všetkých štyroch evanjelií, v tomto prípade ide o tzv. aprakos – výber z evanjelií, ktoré sú čítané pri svätej liturgii.

Referencie
----------

1. ↑  99. KONŠTANTÍNOV-CYRILOV GRÉCKY A SLOVANSKÝ PREDSLOV K EVANJELIÁRIU. In: KUZMÍK, Jozef. *Slovník starovekých a stredovekých autorov, prameňov a knižných skriptorov so slovenskými vzťahmi*. Vyd. 1. Martin : Matica slovenská, 1983. 608 s. (Dokumentácia.) S. 174 – 175.
2. 1 2  AVENARIUS, Alexander. *Byzantská kultúra v slovanskom prostredí v 6. – 12. storočí : k problému recepcie a transformácie*. 1. vyd. Bratislava : Veda, 1992. 280 s. ISBN 80-224-0359-8. S. 76.
3. 1 2 3  DVORNÍK, František. *Byzantské misie u Slovanů*. Preklad Vladimír Vavřínek. Vyd. 1. Praha : Vyšehrad, 1970. 393 s. (Historica.) S. 131 – 132.
4. 1 2 3 4 5  VAŠICA, Josef. *Literární památky epochy velkomoravské 863 – 885*. Praha : Lidová demokracie, 1966. 287 s.
5. ↑  PAULINY, Eugen. *Slovesnosť a kultúrny jazyk Veľkej Moravy*. 1. vyd. Bratislava : Slovenské vydavateľstvo krásnej literatúry, 1964. 248 s. (Pamäti a dokumenty; zv. 18.) S. 141.
6. ↑  KONŠTANTÍN A METOD. In:  *Encyklopédia slovenských spisovateľov*. Ed. Karol Rosenbaum. 1. vyd. Zväzok 1: A – O. Bratislava : Obzor, 1984. 484 s. (Encyklopédie vydavateľstva Obzor.) S. 307 – 310.
7. ↑  DOSTÁLOVÁ, Růžena. *Byzantská vzdělanost*. Vyd. 2. Praha : Vyšehrad, 2003. 413 s. (Kulturní historie.) ISBN 80-7021-409-0. S. 64.

Pozri aj
--------

* Proglas (prológ)
* evanjeliár

Externé odkazy
--------------

* Sv. Konstantina-Cyrila „Předmluva k slovanskému překladu evangeliáře" (zlomek)